[ca] Andorra i l'Alt Urgell són dos territoris limítrofs del Pirineu històricament arrelats social, econòmicament i culturalment. Aquest treball pretén avaluar la viabilitat de la proposta de projecte de tren-tram entre la vall central d'Andorra i La Seu d'Urgell amb l'objectiu de millorar la connectivitat dels dos territoris. Durant el darrer segle, les dues regions han viscut un notable creixement econòmic i demogràfic que ha fet que la mobilitat al territori sigui cada vegada més complicada i sigui una de les principals preocupacions de part de la població. La connectivitat dels territoris, a causa del context geogràfic, és exclusiva pels fons de vall i fan que el corredor natural que forma el riu Valira, estigui cada vegada més saturat. Aquest fet, sumat al context polític, que fa que hi hagi un límit fronterer extracomunitari, empitjora encara més la situació. La proposta de tren-tram pretén ser una solució que permeti descongestionar aquest corredor i generi una fluïdesa contínua que no pugui veure's afectada per l'estat de les carreteres o de la lentitud dels controls fronterers que suposa el trànsit en vehicle privat. El projecte de tren-tram s'ha escollit gràcies a la seva versatilitat als entorns urbà i interurbà, presents en l'àmbit territorial. Aquest podria implementar-se en dues fases: una primera que connecti Escaldes-Engordany amb Sant Julià de Lòria i una segona que sigui el perllongament de la primera fins a La Seu d'Urgell. El recorregut passaria per zones estratègicament ubicades per tal de garantir al màxim la cobertura per a la població i els equipaments que generen desplaçaments considerables (escoles, centres comercials...). Aquesta infraestructura no només permetrà millorar la connectivitat dels territoris, sinó que contribuirà a reduir la petjada de carboni que suposa el transport, responent així als objectius de desenvolupament sostenible de l'agenda 2030.

[en] Andorra and Alt Urgell are two territories bordering the Pyrenees that have historically been socially, economically and culturally rooted. This work aims to assess the feasibility of the proposal for a train-train project between the central valley of Andorra and La Seu d'Urgell with the aim of improving the connectivity of the two territories. During the last century, the two regions have experienced remarkable economic and demographic growth that has made mobility in the territory increasingly complicated and one of the main concerns of part of the population. The connectivity of the territories, due to the geographical context, is exclusive to the valleys and makes the natural corridor that forms the Valira river increasingly saturated. This fact, in addition to the political context, which means that there is a border limit, makes the situation even worse. The train-tram proposal is intended to be a solution that allows this corridor to be decongested and allows continuous fluidity that cannot be affected by the state of the roads or the slowness of border controls that private vehicle traffic entails. The train-tram project has been chosen thanks to its versatility in urban and interurban environments, present in the territorial field. This could be implemented in two phases: the first one that connects Escaldes-Engordany with Sant Julià de Lòria and the second one that is the prolongation of the first one to La Seu d'Urgell. The route would pass through strategically located areas to guarantee maximum coverage for the population and equipment that generates considerable travel (schools, shopping centers...). This infrastructure will not only improve the connectivity of the territories, but will contribute to reducing the carbon footprint of transport, thus responding to the sustainable development goals of the 2030 agenda.